ଆମେରିକୀୟ ବ୍ରାଣ୍ଡ ନାଇକ୍‌କୁ ନକଲ କରିବାରୁ ଏକ ଲକ୍ଷ ଟଙ୍କା ଜରିମାନା
ଆମେରିକୀୟ ବ୍ରାଣ୍ଡ ନାଇକ୍‌କୁ ନକଲ କରିବାରୁ ଏକ ଲକ୍ଷ ଟଙ୍କା ଜରିମାନା
0
ସେୟାର
ନୂଆଦିଲ୍ଲୀ: ଆମେରିକାରେ ଥିବା ନାଇକ୍‌ କମ୍ପାନିର ଟ୍ରେଡ୍‍ମାର୍କକୁ ବ୍ୟବହାର କରି ଜିନିଷ ବିକ୍ରି କରୁଥିବାରୁ ଦିଲ୍ଲୀର ଏକ ଅଦାଲତ ଦୋଷୀକୁ ଏକ ଲକ୍ଷ ଟଙ୍କା ଜରିମାନା ଦେବା ପାଇଁ ଆଦେଶ ଦେଇଛନ୍ତି । ଉତ୍ତର-ପଶ୍ଚିମ ଦିଲ୍ଲୀରେ ରହୁଥିବା ଅଶୋକ କୁମାର ନାଇକ୍‌ର ଟ୍ରେଡ୍‍ମାର୍କକୁ ବ୍ୟବହାର କରି ନକଲି ଜିନିଷ ବିକିବା ଏବଂ ଲୋକମାନଙ୍କ ମନରେ ଏ ନେଇ ଭ୍ରାନ୍ତ ଧାରଣା ସୃଷ୍ଟି କରିଥିବାରୁ ତାଙ୍କୁ ଏହି ଦଣ୍ଡ ଦିଆଯାଇଛି ।
ଅତିରିକ୍ତ ଜିଲ୍ଲା ନ୍ୟାୟାଧୀଶ ଅନିଲ ଅଣ୍ଟିଲ୍‌ ଏହି ରାୟ ଅଶୋକ କୁମାରଙ୍କ ବିପକ୍ଷରେ ଶୁଣାଇଥିଲେ । ଜଣେ ପ୍ରତିଦ୍ୱନ୍ଦ୍ୱୀ ତାଙ୍କ ଟ୍ରେଡ୍‌ମାର୍କ ବ୍ୟବହାର କରି ଜିନିଷ ବିକ୍ରି କରୁଥିବାର ଜାଣିବା ପରେ ନାଇକ୍‌ କମ୍ପାନି ପ୍ରଥମେ ଦିଲ୍ଲୀ ଅଦାଲତରେ ମାମଲା ଦାୟର କରିଥିଲା । ନାଇକ୍‌ ବିଭିନ୍ନ ପ୍ରକାରର ଜିନିଷ ଯେମିତିକି ଜୋତା, ଆଥ୍‌ଲେଟିକ୍‌ ସୁଟ୍‌, ଘଣ୍ଟା, ଚଷମା ଆଦି ବିଭିନ୍ନ ଜିନିଷ ତିଆରି କରିବା ସହ ଏହାକୁ ବିକ୍ରି କରିଥାଏ ।
ଅଶୋକ କୁମାର ନାଇକ୍‌ର ଟ୍ରେଡ୍‍ମାର୍କ ସହ କମ୍ପାନିର କଳାତ୍ମକ ସୁବିଧା, ଲେବଲ, ଟ୍ରେଡ୍‍ ନେମ୍‌ ଏବଂ ଡୋମେନ୍‌ ନେମ୍‌ର ନକଲ କରିବା ସହ କପିରାଇଟ୍‌ର ଉଲ୍ଲଂଘନ କରିଥିଲେ । ଏହି ମାମଲା ଉପରେ କମ୍ପାନି ସପକ୍ଷରେ ରାୟ ଶୁଣାଇବା ସମୟରେ ଅତିରିକ୍ତ ଜିଲ୍ଲା ନ୍ୟାୟଧୀଶ ଅନିଲ ଅଣ୍ଟିଲ୍‌  କହିଥିଲେ, ‘କମ୍ପାନି ତରଫରୁ ଯାହା ବି ପ୍ରମାଣ ଅଶୋକଙ୍କ ବିରୋଧରେ ଦିଆଯାଇଥିଲା ସେଥିରେ ଅବିଶ୍ୱାସ କରିବାର କିଛି ନାହିଁ । କାରଣ ଏହାକୁ ଭୁଲ୍‌ ପ୍ରମାଣିତ କରିବା ପାଇଁ ଅଶୋକ କିଛି ବି କହି ନ ଥିଲେ କି କିଛି ପ୍ରମାଣ ମଧ୍ୟ ଅଦାଲତକୁ ଦେଇ ନ ଥିଲେ । ଅଶୋକଙ୍କ ଏଭଳି କାମ ଦ୍ୱାରା  କମ୍ପାନିର ଅନେକ କ୍ଷତି ହୋଇଥିବାରୁ କ୍ଷତିପୂରଣ ବାବତକୁଏକ ଲକ୍ଷ ଟଙ୍କା ଜରିମାନା ଦେବା ପାଇଁ ତାଙ୍କୁ ଆଦେଶ ଦିଆଯାଇଛି ।’
ପୂର୍ବବର୍ତ୍ତୀ ଖବର